S-727/2007

Mál þetta sem dómtekið var 21. desember s.l. er höfða með tveimur ákærum dagsettum 31. ágúst 2007 og 5. október 2007 á hendur I-kk-þgf G. S-kk-þgf, kt. 000000-0000, Birkihlíð 4a, Hafnarfirði,

"fyrir eftirtalin hegningar- og umferðarlagabrot:

I.

Fyrir þjófnað, með því að hafa aðfaranótt mánudagsins 7. ágúst 2006, í félagi með E-kk-þgf M-kk-þgf H-kk-þgf, kt. 000000-0000, brotist inn í bifreiðina OR-569 þar sem hún stóð á bifreiðastæði við Brimborg að Tryggvabraut 5 á Akureyri, með því að rífa upp gúmmílista á afturrúðu bifreiðarinnar og losa hana, og stolið úr henni eftirtöldum verðmætum: topplyklasetti, tveimur verkfæratöskum, rafmagnsborvél, föstum lyklum, startköplum, hjólalegum og pakkdósum í Isuzu, svigskíðum, skíðaskóm, skíðastöfum, sólgleraugum, snjógleraugum, poka með bílahreinsivörum, myndaramma, hleðslutæki fyrir GSM-síma, 5 lítrum af gírolíu, hráolíusíu í Isuzu, skyndihjálpartösku, kuldagalla, teikniborð í kassa, sambyggðu útvarpi og geislaspilara, CB-talstöð, tveimur loftmælum, tveimur geisladiskahulstrum, tveimur felguboltalyklum, loftslöngu, 6 metra strekkiborða og hjólatjakki, allt samtals að óþekktu verðmæti, bláum gönguskóm að verðmæti um 17.950 kr., hjólatjakki, pressu, hraðtengi, dekkjastút, rörtöng, tveimur síðubítum, spóakjafti og 10 skrúfjárnum, allt samtals að verðmæti um 48.902 kr., auk 20 geisladiska að verðmæti um 40.000 kr.

ML.024-2006-6229.

Telst þetta varða við 244. gr. almennra hegningarlaga nr. 19, 1940.

II.

Fyrir þjófnað, með því að hafa mánudaginn 7. ágúst 2006, í félagi með E-kk-þgf M-kk-þgf H-kk-þgf, kt. 000000-0000, brotist inn í sumarhúsið Miðbæ sem staðsett er 17 km sunnan við Ólafsfjörð og stolið þaðan haglabyssu, lítilli rafstöð og mótor úr sláttuvél.

ML.023-2006-0546.

Telst þetta varða við 244. gr. almennra hegningarlaga nr. 19, 1940.

III.

Fyrir hlutdeild í nytjastuldi, með því að hafa nýtt bifreiðina MV-733 í tengslum við þá þjófnaði sem hann er ákærður fyrir, en bifreiðin hafði verið tekin af E-kk-þgf M-kk-þgf H-kk-þgf, kt. 000000-0000, þar sem hún stóð norðan við smurstöð ESSO við Tryggvabraut á Akureyri, og ákærði og E-kk-nf M-kk-nf nýttu meðal annars til að geyma og flytja þýfi.

ML.024-2006-6260.

Telst þetta varða við 1. mgr. 259. gr. almennra hegningarlaga nr. 19, 1940, sbr. 1. mgr. 22. gr. sömu laga.

IV.

Fyrir umferðarlagabrot, með því að hafa ekið bifreiðinni NH-634, aðfaranótt laugardagsins 28. júlí 2007, undir áhrifum áfengis (vínandamagn í blóði 1,69‰) og án þess að hafa öðlast ökuréttindi, um Reykjanesbraut í Kópavogi uns lögregla stöðvaði aksturinn í Hæðasmára.

ML. 007-2007-57598.

Þetta telst varða við 1. mgr., sbr. 3. mgr. 45. gr., og 1. mgr. 48. gr., sbr. 1. mgr. 100. gr. umferðarlaga nr. 50, 1987, sbr. 1. gr. laga nr. 48, 1997.

V.

Fyrir umferðalagabrot með því að hafa ekið bifhjólinu KH-527 undir áhrifum áfengis (vínandamagn í blóði 0,65 0/00) án lögboðinna skráningarmerkja og án ökuréttinda. að morgni laugardagsins 8. apríl 2007, frá miðborg Reykjavíkur, uns lögreglan stöðvaði aksturinn í Álfabakka til móts við verslunin Garðheima.

Þetta telst varða við 1. mgr. sbr. 2.mgr. 45. gr., 1. mgr. 48. gr. og 1. mgr. 63. gr., sbr. 1. mgr. 100. gr. umferðarlaga nr. 50/1987,sbr. 1. gr. laga nr. 48/1997.

VI.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993, 2. gr. laga nr. 23, 1998, 8. gr. laga nr. 84, 2004 og 18. gr. laga nr. 66, 2006.

Í málinu gerir H-kk-nf S-kk-nf, kt. 000000-0000, Litla-Dunhaga, 601 Akureyri, þá kröfu að ákærði verði dæmdur til greiðslu skaðabóta að fjárhæð kr. 107.852, vegna ákæruliðar I.

Málið er dæmt samkvæmt heimild í 125. gr laga nr. 19/1991. Með skýlausri játningu ákærða, sem er í samræmi við rannsóknargögn málsins, er sannað að hann hefur gerst sekur um þá verknaði sem honum eru gefnir að sök og rétt eru færðir til refsiákvæða í ákærunum.

.

Samkvæmt sakavottorði ákærða hlaut hann ákærufrestun skilorðsbundið í 2 ár fyrir brtot gegn 244. gr. almennra hegningarlaga 23. maí 2002, en frá árinu 2005 hafa verið gerðar við hann þrjár lögreglustjórasáttir og ein viðurlagaákvörðun, þar sem honum er gert að greiða í allt 391.000 krónur í sekt fyrir brot á umferðarlögum og svo lögum nr. 65/1974.

Þann 12. október 2005 var hann dæmdur til að greiða 180.000 krónur í sekt og sviptur ökurétti í 14 mánuði frá 4. nóvember 2005 fyrir brot gegn 1. sbr. 2. og 3. mgr. 45. gr. og 1. mgr. 48. gr. umferðarlaga og brot á lögum nr. 65/1974. Þá er hann þann 8. desember 2006 dæmdur til að sæta fangelsi skilorðsbundið í 2 ár fyrir brot gegn 1. mgr. 106. gr. almennra hegningarlaga og b lið 2. mgr. 30. gr. vopnalaga nr. 16/1998.

Ákærður hefur með þeim brotum sem lýst er í IV. og V. lið hér að framan, sem hann er nú sakfelldur fyrir, rofið skilorð dómsins frá 5. desember 2006, en önnur brot sem hann er nú sakfelldur fyrir eru framin fyrir uppkvaðningu þessa dóms.

Með vísun í 60. gr. almennra hegningarlaga verður refsing skv. dóminum frá 5. desember 2006 nú dæmd upp og ákærða nú ákveðin refsing í einu lagi í báðum málunum og þykir hún með hliðsjón af 77. og 78. gr. almennra hegningarlaga hæfilega ákveðin fangelsi í 4 mánuði og er þá litið er til þess að þýfið komst að mestu leyti til skila og ákærður var samvinnuþýður við að upplýsa málið.

Þegar litið er til ungs aldurs ákærða og að hann stundar nú fasta vinnu, þykir rétt að fresta fullnustu refsingarinnar og falli hún niður að liðnum 2 árum haldi ákærður almennt skilorð samkvæmt 57. gr. almennra hegningarlaga nr. 19/1940, sbr. lög nr. 22/1955.

Samkvæmt 101. og 102. gr. umferðarlaga sbr. lög nr. 44/1993 og 23/1998 ber að svipta ákærða ökurétti í fjögur og hálft ár frá deginumn í dag að telja.

Í málinu gerði H-kk-nf S-kk-nf, kt. 000000-0000, Litla Dunhaga, Akureyri kröfu um bætur að fjárhæð 107.852 krónur vegna I. ákæruliðar í ákæru merkt dskj. nr. 2.

Ákærður hefur mótmælt kröfunni á grundvelli þess, að allt sem hann hafi tekið úr bifreiðinni OR-569 hafi komið til skila. Þá vanti gögn um tjón ákærða og því beri að vísa kröfunni frá dómi. Fallist er á að krafan sé vanreifuð og óvíst sé um þátt ákærða í töku þargreindra muna og er kröfunni því vísað frá dómi.

Dæma ber ákærða til greiðslu alls sakarkostnaðar sem nemur 157.974 krónum, þar af ákveðast málsvarnarlaun skipaðs verjanda ákærða I-kk-ef H. S-kk-ef hdl. 90.000 krónur að meðtöldum virðisaukaskatti.

Dóm þennan kveður upp G-kk-nf L. J-kk-nf, héraðsdómari.

Af hálfu ákæruvaldsins fór E-kvk-nf S. S-kvk-nf fulltrúi lögreglustjórans á höfuðborgarsvæðinu með málið.

DÓMSORÐ

Ákærði, I-kk-nf G. S-kk-nf, sæti fangelsi í 4 mánuði en fresta skal fullnustu refsingarinnar og niður skal hún falla að liðnum 2 árum haldi ákærði almennt skilorð skv. 57. gr. almennra hegningarlaga nr. 19/1940 sbr. lög nr. 22/1955.

Ákærður er sviptur ökurétti í 41/2 ár frá deginum í dag að telja.

Bótakröfu H-kk-ef S-kk-ef að fjárhæð krónur 107.852 er vísað frá dómi.

Ákærði greiði í sakarkostnað 157.974 krónur, þar af er málsvarnarlaun til skipaðs verjanda hans, I-kk-ef H. S-kk-ef hdl., krónur 90.000 að meðtöldum virðisaukaskatti.

G-kk-nf L. J-kk-nf

Dómsorðið er lesið í réttinum í heyranda hljóði að dómfellda, verjanda hans og sækjanda viðstöddum.

Dómfelldi unir dómnum.

Upplesið staðfest rétt bókað.

E-kvk-nf S. S-kvk-nf

I-kk-nf H. S-kk-nf

I-kk-nf G. S-kk-nf

Vottur: Dómþingi slitið.

S-kvk-nf K-kvk-nf G-kk-nf L. J-kk-nf

Dómi þessum til staðfestu er nafn mitt og embættisinnsigli.

Héraðsdómi Reykjaness 21.12.2007.